cyanic-selkie/wikianc huggingface dataset:
ব্যাটম্যান
আধুনিক যুগ
১২ সংখ্যার লিমিটেড সিরিজ ক্রাইসিস অন ইনফিনিট আর্থস প্রকাশের পরে ডিসি কমিকস তাদের চরিত্রগুলোকে সামসময়িক পাঠকদের জন্য আরও উপযোগী করে তোলার লক্ষ্যে প্রধান কিছু চরিত্রের ইতিহাস নতুনভাবে উপস্থাপন করে। ব্যাটম্যান #৪০৪-৪০৭-এর "ইয়ার ওয়ান" কাহিনীতে ফ্র্যাংক মিলার ব্যাটম্যানের উৎপত্তির কাহিনী নতুনভাবে বর্ণনা করেন, যেটি চরিত্রটির তুলনামূলক নৃশংস দিকের ওপর আলোকপাত করে। আর্থ-টু ব্যাটম্যানকে ইতিহাস থেকে বাতিল করা হলেও পোস্ট-ক্রাইসিস ইউনিভার্সে ব্যাটম্যানের রৌপ্যযুগ বা আর্থ-ওয়ানের কার্যকলাপের অনেক গল্প (সাথে স্বর্ণযুগের কিছু গল্প) মূল কাহিনীর ধারার মধ্যেই অবস্থান করে, যাতে তার উৎপত্তির কাহিনীর পরিবর্তন সত্ত্বেও মূলভাব একই থাকে। উদাহরণস্বরূপ, গথামের বেশিরভাগ পুলিশ পথভ্রষ্ট, যাতে ব্যাটম্যান থাকার প্রয়োজনীয়তা তৈরি হয়। পালনকর্তা ফিলিপ ওয়েনকে বাদ দেয়া হয়, যাতে ব্রুস ওয়েন আলফ্রেড পেনিওর্থের কাছে বড় হতে পারে। এছাড়াও ব্যাটম্যান জাস্টিস লিগ অব আমেরিকার প্রতিষ্ঠাতা সদস্য থাকেন না, যদিও তিনি ১৯৮৭ সালে প্রকাশিত হওয়া দলটির নতুন সংস্করণের দলনেতা হিসেবে কিছু সময়ের জন্য দায়িত্ব পালন করেন। ক্রাইসিস-এর পর তৈরি ব্যাটম্যানের নতুন কাহিনীকে প্রতিষ্ঠা করার জন্য ডিসি ১৯৮৯ সালে লিজেন্ডস অব দ্য ডার্ক নাইট নামে নতুন একটি গল্প প্রকাশ করে। এরপর থেকে ডিসি "ইয়ার ওয়ান"-এর প্রেক্ষাপটে বেশ কিছু মিনিসিরিজ এবং একক গল্প প্রকাশ করেছে।
নব্বইয়ের দশকের পর প্রকাশিত ব্যাটম্যানের প্রধান কাহিনীগুলোর বেশিরভাগই একাধিক সংখ্যার ক্রসওভার। ১৯৯৩ সালে ডিসি "নাইটফল" প্রকাশ করে। কাহিনীটির প্রথম ভাগে নতুন শত্রু বেন ব্যাটম্যানকে গুরুতর আহত করে, যার ফলে ওয়েন তার দায়িত্ব নেওয়ার জন্য আজরাইলকে অনুরোধ করেন। "নাইটফল" শেষ হওয়ার পর কাহিনীটি দু'টি ভিন্ন পথ অনুসরণ করে, যার একটি ছিল ব্যাটম্যান হিসেবে আজরাইলের কাজ নিয়ে, আর অপরটি ছিল ব্রুস ওয়েনের আবার ব্যাটম্যান হওয়ার চেষ্টা নিয়ে। এ দু'টি কাহিনী "নাইটসএন্ড"-এ আবার একত্র হয়, যখন আজরাইল অতিরিক্ত নৃশংস হয়ে ওঠে। ব্রুস ওয়েন সেরে উঠে আজরাইলকে পরাজিত করেন। এরপর ওয়েন ব্যাটম্যানের দায়িত্ব তৎকালীন নাইটউইং ডিক গ্রেসনের ওপর অর্পণ করেন, এবং তিনি তার কাজে ফিরে যাবার জন্য প্রশিক্ষণ নেওয়া শুরু করেন।
১৯৯৪ সালের ক্রসওভার কাহিনী "জিরো আওয়ার" ডিসির মূল কাহিনীর বিষয়গুলো আবার পরিবর্তন করে, যার মধ্যে ব্যাটম্যানের কাহিনীও ছিল। এসব পরিবর্তনের মধ্যে উল্লেখযোগ্য হলো সাধারণ মানুষ এবং অপরাধীরা এখন ব্যাটম্যানকে পরিচিত চরিত্রের পরিবর্তে প্রচলিত কিংবদন্তি হিসেবে বিবেচনা করে।
১৯৯৬ সালে গ্র্যান্ট মরিসনের JLA নামের রিলঞ্চে ব্যাটম্যান আবার জাস্টিস লিগের একজন সদস্য হন। এ সময় দশকের শেষ ক্রসওভার কাহিনীতে গথাম সিটি দুর্যোগের সম্মুখীন হয়। ১৯৯৮ সালের "ক্যাটাক্লিজম" কাহিনীতে গথাম সিটি একটি ভূমিকম্পে বিধ্বস্ত হয়ে যুক্তরাষ্ট্রের বাকি অংশ থেকে বিচ্ছিন্ন হয়ে পড়ে। প্রযুক্তিগত সম্পদের বেশিরভাগই না থাকায় ব্যাটম্যান অপরাধীদের দলের কাছ থেকে শহর পুনরুদ্ধার করার চেষ্টা চালান ১৯৯৯ সালের "নো ম্যান'স ল্যান্ড" কাহিনীতে।
এসময় "ব্যাটম্যান: অফিসার ডাউন" এবং "ব্যাটম্যান ওয়ার গেমস/ওয়ার ক্রাইমস"-এ গথাম সিটির পুলিশ ডিপার্টমেন্টের সাথে ব্যাটম্যানের সম্পর্কের অবনতি ঘটে; "অফিসার ডাউন"-এ পুলিশ বাহিনীতে ব্যাটম্যানের পুরোনো সহযোগী কমিশনার গর্ডন এবং হার্ভি বুলককে পুলিশ ডিপার্টমেন্ট থেকে বের করে দেওয়া হয়, এবং "ওয়ার গেমস" ও "ওয়ার ক্রাইমস"-এ ব্যাটম্যান একজন অপরাধী হিসেবে চিহ্নিত হন যখন গথাম সিটির অপরাধীদের দমন করার জন্য তার পরিকল্পনা দুর্ঘটনাক্রমে ফাঁস হয়ে যায়, যার কারণে অপরাধীদের মধ্যে যুদ্ধ শুরু হয়ে যায়, যেটি শেষ হয় যখন ধর্ষকামী ব্ল্যাক মাস্ক শহরের সব অপরাধী দলের অবিসংবাদিত নেতা হয় দাঁড়ায়। "ব্রুস ওয়েন: মার্ডারার?" এবং "ব্রুস ওয়েন: ফিউজিটিভ" কাহিনীগুলোতে লেক্স লুথর ব্যাটম্যানের অনিয়মিত সঙ্গিনী ভেসপারকে হত্যা করার ব্যবস্থা করেন। যদিও ব্যাটম্যান নিজেকে নিরপরাধ প্রমাণ করতে সক্ষম হন, তিনি তার নতুন দেহরক্ষী সাশাকেও হারিয়ে ফেলেন, যে কারাগারে বন্দি থাকা অবস্থায় "চেকমেট" নামের সংস্থায় যোগ দেয়। যদিও তিনি প্রমাণ করতে ব্যর্থ হন যে ভেসপারকে হত্যার জন্য লুথরই দায়ী, সুপারম্যান/ব্যাটম্যান #১-৬-এ ব্যাটম্যান তালিয়া আল গুলের সহযোগিতায় তার প্রতিশোধ নিতে সক্ষম হন।
একবিংশ শতাব্দী
ডিসি কমিকসের ২০০৫ সালের সিরিজ আইডেন্টিটি ক্রাইসিস-এ বলা হয় যে জেএলএ-এর সদস্য জাতানা ব্যাটম্যানের স্মৃতি পরিবর্তন করে দিয়েছিল যাতে তিনি সু ডিবনিকে যৌন অত্যাচার করার পর ড. লাইটের মস্তিষ্কে ছেদন করতে যাওয়া জাস্টিস লিগকে থামাতে না পারেন। পরবর্তীতে অন্যান্য হিরোদের ওপর নজর রাখার জন্য এবং প্রয়োজন হলে খুন করার জন্য ব্যাটম্যান ব্রাদার আই স্যাটেলাইট সিস্টেম তৈরি করেন। ব্যাটম্যানের এই সৃষ্টি এবং ব্লু বিটলের মৃত্যুর পেছনে গোপনে ব্যাটম্যানের হাত থাকার ঘটনা উন্মোচিত হয়ে যাওয়া সাহায্য করে ইনফিনিট ক্রাইসিস মিনিসিরিজের কাহিনী শুরুতে, যেটি ডিসির কাহিনীর কাঠামোকে আবার ঢেলে সাজায়। ব্যাটম্যান এবং সুপারহিরোদের একটি দল ব্রাদার আই এবং ওম্যাক সিস্টেমকে ধ্বংস করে দেয়, কিন্তু একদম শেষ মুহূর্তে ব্যাটম্যানের সহ্যের বাঁধ ভেঙে যায় যখন আলেক্সান্ডার লুথর জুনিয়র নাইটউইংকে মারাত্মকভাবে জখম করে। ব্যাটম্যানের তার প্রাক্তন সঙ্গীকে হারানোর দুঃখে হাতে বন্দুক তুলে নেন এবং লুথরকে প্রায় গুলি করে বসেন, কিন্তু ওয়ান্ডার ওম্যান তাকে নিরস্ত করেন।
ইনফিনিট ক্রাইসিস-এর পরে ব্রুস ওয়েন, চোট থেকে সেরে ওঠা ডিক গ্রেসন এবং টিম ড্রেক ব্যাটম্যানকে "পুনর্গঠন" করার উদ্দেশ্যে পূর্বে গথাম সিটি ছেড়ে যাওয়া ব্রুসের পদচিহ্ন অনুসরণ করে। ফেস দ্য ফেস কাহিনীতে ব্যাটম্যান এবং রবিন এক বছর পর গথাম সিটিতে ফিরে আসে। তাদের এ অনুপস্থিতির একটি অংশ ৫২ সিরিজের ৩০ নম্বর সপ্তাহে বিবৃত হয়, যেখানে ব্যাটম্যান তার ভেতরের অশুভ শক্তির সঙ্গে লড়াই করেন। পরবর্তীতে ৫২-এ ব্যাটম্যান নন্দা পর্বতে ধ্যান করেন। নিয়মিত ব্যাটম্যান কাহিনীতে এটি একটি গুরুত্বপূর্ণ অংশ হয়ে ওঠে, যে কাহিনীতে ব্যাটম্যান তার ধ্যানের ফলে তার মনের ভয়কে "শিকার করে ভক্ষণ করে" আরও কার্যকরী যোদ্ধা হয়ে ওঠেন। ফেস দ্য ফেস কাহিনীর শেষে ব্রুস আনুষ্ঠানিকভাবে টিমকে (যে বিভিন্ন সময়ে তার বাবা-মা দু'জনকে হারিয়েছিল) তার সন্তান হিসেবে গ্রহণ করেন। ব্যাটম্যান-এর পরের কাহিনী ব্যাটম্যান অ্যান্ড সন-এ আবির্ভাব ঘটে ডেমিয়েন ওয়েনের, যে ব্যাটম্যান ও তালিয়া আল গুল-এর সন্তান।
গ্র্যান্ট মরিসনের ২০০৮ সালের কাহিনী "ব্যাটম্যান R.I.P."-তে রহস্যাবৃত ভিলেন ডক্টর হার্ট ব্যাটম্যানকে শারীরিক ও মানসিকভাবে দুর্বল করে দেন। এই গল্পটি সংবাদমাধ্যমের দৃষ্টি আকর্ষণ করে, কারণ এটির পূর্ববর্তী প্রচারে ব্যাটম্যানের মৃত্যুর আভাস দেওয়া হয়েছিল। যদিও ব্যাটম্যান কাহিনীটির শেষে দুর্ঘটনায় মৃত্যুবরণ করেন, দুই সংখ্যার কাহিনী "লাস্ট রাইটস"-এ দেখানো হয় যে ব্যাটম্যান তার হেলিকপ্টার দুর্ঘটনা থেকে বেঁচে ফিরতে সক্ষম হন এবং ব্যাটকেভে ফিরে আসেন। কিন্তু জাস্টিস লিগ তাকে নিউ গড ওরায়নের মৃত্যুরহস্যের তদন্ত করার জন্য হল অব জাস্টিসে ডেকে আনে। কাহিনীটি শেষ হয় যখন ব্যাটম্যান ওরায়নের হত্যাকাণ্ডে ব্যবহৃত গড-কিলিং বুলেট হস্তগত করেন, যার ব্যবহার পরবর্তীতে ফাইনাল ক্রাইসিস-এ দেখা যায়। ফাইনাল ক্রাইসিস-এ ব্যাটম্যান পোড়া কঙ্কালে পরিণত হন। ফাইনাল ক্রাইসিস #৭-এ ওয়েন প্রথম মানুষ অ্যান্থ্রোর মৃত্যু প্রত্যক্ষ করেন।  ওয়েনের আপাত মৃত্যুর কারণে তিন সংখ্যার মিনিসিরিজ ব্যাটল ফর দ্য কাউল শুরু হয়, যেখানে ওয়েনের প্রাক্তন শিষ্যরা ব্যাটম্যানের দায়িত্বভার গ্রহণ করার জন্য প্রতিযোগিতা শুরু করে। শেষ পর্যন্ত ডিক গ্রেসন ব্যাটম্যান হয় এবং টিম ড্রেক রেড রবিনের পরিচয় গ্রহণ করে। ডিক এবং ডেমিয়েন ব্যাটম্যান এবং রবিন হিসেবে কাজ চালিয়ে যায়, এবং ক্রসওভার কাহিনী "ব্ল্যাকেস্ট নাইট"-এ ব্রুসের আপাত মৃতদেহ ব্ল্যাক ল্যান্টার্ন জম্বি হিসেবে পুনর্জীবিত হয়। কিন্তু পরবর্তীতে আবিষ্কৃত হয় যে ব্রুসের মৃতদেহটি প্রকৃতপক্ষে ডার্কসাইডের একটি বাতিল ব্যাটম্যান ক্লোন। ডিক এবং ব্যাটম্যানের অন্যান্য বন্ধুরা উপলব্ধি করতে পারে যে ব্রুস আসলে জীবিত।
ব্রুস পরবর্তীতে মরিসনের মিনিসিরিজ ব্যাটম্যান: দ্য রিটার্ন অব ব্রুস ওয়েন-এ ফিরে আসেন, যেখানে তিনি সময়-ভ্রমণ করে প্রাগৈতিহাসিক কাল থেকে বর্তমান কালের গথামে উপস্থিত হন।  ব্রুসের ফিরে আসার কারণে ব্যাটম্যান ইনকর্পোরেটেড সিরিজটি শুরু হয়, যার কাহিনীতে ওয়েন তার ব্যাটম্যান পরিচয়টি সারা বিশ্বে ছড়িয়ে দেয়ার চেষ্টা করেন, যাতে ডিক ও ডেমিয়েন গথাম সিটিতে ব্যাটম্যান ও রবিন হিসেবে তাদের কাজ চালিয়ে যেতে পারে। ব্রুস জনসমক্ষে ঘোষণা করেন যে ওয়েন এন্টারপ্রাইজ ব্যাটম্যানকে তার কাজে সাহায্য করবে, যার নাম হবে "ব্যাটম্যান ইনকর্পোরেটেড"। কিন্তু ২০১১ সালে ডিসি কমিকসের নিউ ৫২ উদ্যোগের কারণে সব কমিক বই নতুন করে শুরু করা হয়, যার কারণে ডিক গ্রেসন পুনরায় নাইটউইং হয়ে যায় এবং ওয়েন আবার একক ব্যাটম্যান হয়ে যান। এই উদ্যোগের কারণে ব্যাটম্যান ইনকর্পোরেটেড-এর প্রকাশও বন্ধ হয়ে যায়। পরবর্তীতে ২০১২-২০১৩ সালে কিছু পরিবর্তনসহ কাহিনীটি আবার শুরু করা হয়।
সাংস্কৃতিক প্রভাব
ব্যাটম্যান সারা বিশ্বে একজন সাংস্কৃতিক আইকন হিসেবে পরিচিত। চরিত্রটি কমিক বইয়ের বাইরে বিভিন্ন মাধ্যমে উপস্থিত হয়েছে। বলা হয়, ১৯৮৯ সালের ব্যাটম্যান চলচ্চিত্রটি ব্যাটম্যান ও সংশ্লিষ্ট বিষয়সমূহকে জনসাধারণের নজরে আনে। চরিত্রটির ষাট বছর পূর্তি উপলক্ষ্যে দ্য গার্ডিয়ান পত্রিকায় প্রকাশিত একটি নিবন্ধে বলা হয়, "Batman is a figure blurred by the endless reinvention that is modern mass culture. He is at once an icon and a commodity: the perfect cultural artefact for the 21st century."
অন্যান্য মাধ্যমে
ব্যাটম্যান চরিত্রটি কমিক বই ছাড়াও বিভিন্ন মাধ্যমে উপস্থিত হয়েছে, যার মধ্যে আছে পত্রিকার কমিক স্ট্রিপ, বই, রেডিও নাটক, টেলিভিশন, একটি স্টেজ শো এবং বেশ কয়েকটি চলচ্চিত্র। ব্যাটম্যানের প্রথম অ্যাডাপ্টেশন ছিল একটি দৈনিক পত্রিকার কমিক স্ট্রিপ যা প্রথম প্রকাশিত হয় ১৯৪৩ সালের ২৫ অক্টোবর। একই বছরে চরিত্রটি ১৫ অধ্যায়ের সিরিয়াল ছবি ব্যাটম্যান-এ উপস্থিত হয়। এ সিরিয়ালটির মাধ্যমে লুইস উইলসন পর্দায় ব্যাটম্যানকে রূপদান করা প্রথম অভিনেতা হন। ব্যাটম্যানের নিজের কোনও রেডিও সিরিজ না থাকলেও ১৯৪৫ সাল থেকে তিনি অতিথি হিসেবে দি অ্যাডভেঞ্চারস অব সুপারম্যান-এ উপস্থিত হয়েছেন। তিনি সেসব সময়ে থাকতেন যখন সুপারম্যানের কণ্ঠদাতা বাড কলিয়ারের বিশ্রাম প্রয়োজন হত। ১৯৪৯ সালে ব্যাটম্যান অ্যান্ড রবিন নামে দ্বিতীয় আরেকটি সিরিয়াল ছবি মুক্তি পায়, যেখানে ব্যাটম্যানের চরিত্রে অভিনয় করেন রবার্ট লোয়ারি। চল্লিশের দশকে বিভিন্ন মাধ্যমে ব্যাটম্যানের এসব উপস্থিতি কমিক পড়েননি এমন অসংখ্য মানুষের কাছে ব্যাটম্যানকে জনপ্রিয় করে তোলে।
টেলিভিশন
অ্যাডাম ওয়েস্ট অভিনীত ব্যাটম্যান টেলিভিশন সিরিজটি প্রথম প্রচারিত হয় ১৯৬৬ সালের জানুয়ারিতে এবিসি চ্যানেলে। ক্যাম্প হাস্যরসের কারণে শোটি দ্রুত জনপ্রিয় হয়ে ওঠে। ওয়েস্ট তার আত্মজীবনী ব্যাক টু দ্য ব্যাটকেভ-এ বলেছেন যে 'ক্যাম্প'-এর চেয়ে শোটিকে তিনি প্যারোডি বলতেই বেশি পছন্দ করেন। সিরিজটিতে মোট ১২০টি পর্ব ছিল। শোটির প্রচার ১৯৬৮ সালে শেষ হয়। ব্যাটম্যান-এর প্রথম ও দ্বিতীয় মৌসুমের মাঝে সিরিজটির অভিনয়শিল্পী এবং কলাকুশলীরা ব্যাটম্যান (১৯৬৬) নামক চলচ্চিত্রটি তৈরি করেন।
ব্যাটম্যান টিভি সিরিজের জনপ্রিয়তার কারণে দ্য ব্যাটম্যান/সুপারম্যান আওয়ার-এর মধ্য দিয়ে ব্যাটম্যানকে অ্যানিমেশনে আনা হয়। সিরিজটির ব্যাটম্যানের অংশগুলোর নাম দেওয়া হয়েছিল দি অ্যাডভেঞ্চারস অব ব্যাটম্যান এবং ব্যাটম্যান উইথ রবিন দ্য বয় ওয়ান্ডার, যাতে ১৯৬৮ থেকে ১৯৭৭ পর্যন্ত মোট ৩৩টি পর্ব প্রচারিত হয়েছিল। ১৯৭৩ থেকে ১৯৮৬ পর্যন্ত ব্যাটম্যান এবিসির সুপার ফ্রেন্ডস সিরিজে একটি প্রধান চরিত্র ছিলেন, যে সিরিজটি হানা-বারবারা কর্তৃক তৈরি হয়েছিল। এসব শোতে ব্যাটম্যানের কণ্ঠ দিয়েছিলেন ওলান সুল, কিন্তু সুপার ফ্রেন্ডস-এ তার পরিবর্তে তার জায়গা নেন অ্যাডাম ওয়েস্ট, যিনি ফিল্মেশন-এর ১৯৭৭ সালের সিরিজ ''দ্য নিউ অ্যাডভেঞ্চারস অব ব্যাটম্যান-এও চরিত্রটির কণ্ঠ দিয়েছিলেন।
১৯৯২ সালে ফক্স টেলিভিশন নেটওয়ার্কে ব্যাটম্যান: দি অ্যানিমেটেড সিরিজ প্রথম প্রচারিত হয়। ওয়ার্নার ব্রাদার্স অ্যানিমেশন প্রযোজিত এ শোতে ব্যাটম্যানের কণ্ঠ দিয়েছিলেন কেভিন কনরয়। অন্ধকার ধাঁচ, লেখনী এবং অলঙ্করণের কারণে সিরিজটি প্রশংসিত হয় এবং বেশ কয়েকটি এমি পুরস্কার অর্জন করে। সিরিজটির সাফল্যের কারণে ব্যাটম্যান: মাস্ক অব দ্য ফ্যান্টাজম (১৯৯৩) চলচ্চিত্রটি তৈরি হয়। এছাড়াও কিছু স্পিন-অফ টিভি সিরিজ নির্মিত হয়, যার মধ্যে আছে সুপারম্যান: দি অ্যানিমেটেড সিরিজ, দ্য নিউ ব্যাটম্যান অ্যাডভেঞ্চারস, জাস্টিস লিগ এবং জাস্টিস লিগ আনলিমিটেড, যার প্রতিটিতেই ব্যাটম্যানের কণ্ঠ দিয়েছিলেন কনরয়। ভবিষ্যতের কাহিনী নিয়ে নির্মিত সিরিজ ব্যাটম্যান বিয়ন্ড-ও একই কাহিনীধারায় অবস্থিত, যাতে একজন নতুন ও কমবয়সী একজন ব্যাটম্যানকে উপস্থাপন করা হয়, যার কণ্ঠদাতা ছিলেন উইল ফ্রিডল। এ চরিত্রটির শিক্ষক হিসেবে দেখানো হয় একজন বয়স্ক ব্রুস ওয়েনকে (যার কণ্ঠ দিয়েছিলেন কনরয়)।
২০০৪ সালে দ্য ব্যাটম্যান নামে একটি একক টিভি সিরিজ শুরু হয়, যাতে প্রধান চরিত্রে কণ্ঠ প্রদান করেন রিনো রোমানো। ২০০৮ সালে শোটিকে প্রতিস্থাপন করে ব্যাটম্যান: দ্য ব্রেভ অ্যান্ড দ্য বোল্ড নামে একটি নতুন শো, যাতে ডিয়েড্রিক বেডার ব্যাটম্যানের চরিত্রে কণ্ঠ দেন।
২০১৩ সালে বিওয়েয়ার দ্য ব্যাটম্যান নামে একটি নতুন সিজিআই-অ্যানিমেটেড সিরিজ শুরু হয়, যাতে ব্যাটম্যানের কণ্ঠ হিসেবে ছিলেন অ্যান্থনি রুইভিভার। ২০১৪ সালে ফক্স নেটওয়ার্কে গথাম নামে একটি লাইভ-অ্যাকশন সিরিজের প্রচার শুরু হয়, যাতে ১২ বছর বয়সী ব্রুস ওয়েনের চরিত্রে অভিনয় করে ডেভিড মাজুজ।
চলচ্চিত্র
১৯৮৯ সালে ওয়ার্নার ব্রাদার্স লাইভ-অ্যাকশন চলচ্চিত্র ব্যাটম্যান নির্মাণ করে; যার পরিচালক ছিলেন টিম বার্টন এবং প্রধান চরিত্রে অভিনয় করেছিলেন মাইকেল কিটন। চলচ্চিত্রটি ব্যাপক সাফল্য অর্জন করে। চলচ্চিত্রটি ছিল সে বছরের সবচেয়ে বেশি আয় করা চলচ্চিত্র এবং ইতিহাসে আয়ের দিক দিয়ে তৎকালীন পঞ্চম সেরা চলচ্চিত্র। চলচ্চিত্রটি শ্রেষ্ঠ শিল্প নির্দেশনার জন্য অ্যাকাডেমি পুরস্কারও লাভ করে। চলচ্চিত্রটির সাফল্যের কারণে এর তিনটি সিক্যুয়েল নির্মিত হয়: ব্যাটম্যান রিটার্নস (১৯৯২), ব্যাটম্যান ফরএভার (১৯৯৫) এবং ব্যাটম্যান অ্যান্ড রবিন (১৯৯৭); যার শেষ দু'টিতে বার্টনের পরিবর্তে পরিচালনা করেছিলেন জোয়েল শুমাখার, এবং কিটনের পরিবর্তে ব্যাটম্যানের অভিনয় করেছিলেন যথাক্রমে ভ্যাল কিলমার এবং জর্জ ক্লুনি। শুমাখারের দ্বিতীয় চলচ্চিত্রটি এর আগের চলচ্চিত্রগুলোর তুলনায় বেশি আয় করতে ব্যর্থ হয়, যার কারণে ওয়ার্নার ব্রাদার্স তাদের পরিকল্পিত চতুর্থ সিক্যুয়েল ব্যাটম্যান আনচেইনড-এর কাজ বাতিল করে দেয় এবং ফিল্ম সিরিজটির ইতি টানে।
২০০৫ সালে ওয়ার্নার ব্রাদার্স সিরিজের রিবুট হিসেবে ব্যাটম্যান বিগিনস নামে একটি চলচ্চিত্র মুক্তি দেয়, যার পরিচালক ছিলেন ক্রিস্টোফার নোলান এবং ব্যাটম্যান চরিত্রে ছিলেন ক্রিশ্চিয়ান বেল। এর সিক্যুয়েল দ্য ডার্ক নাইট (২০০৮) যুক্তরাষ্ট্রে মুক্তির প্রথম সপ্তাহে প্রায় ১৫৮ মিলিয়ন ডলার আয় করে সবচেয়ে বেশি আয়ের নতুন রেকর্ড সৃষ্টি করে। মুক্তির অষ্টাদশ দিনে চলচ্চিত্রটি যুক্তরাষ্ট্রের ইতিহাসে ৪০০ মিলিয়ন ডলার আয় করা দ্রুততম চলচ্চিত্রের খেতাব অর্জন করে। দেশের অভ্যন্তরে তৎকালীন দ্বিতীয় সর্বোচ্চ আয় করা চলচ্চিত্র দ্য ডার্ক নাইট ৫৩৩ মিলিয়ন ডলার আয় করে। সেসময় এর চেয়ে বেশি আয় করতে সমর্থ হয়েছিল শুধুমাত্র টাইটানিক। চলচ্চিত্রটি দু'টি অ্যাকাডেমি অ্যাওয়ার্ড অর্জন করে, যার মধ্যে ছিল শ্রেষ্ঠ পার্শ্ব অভিনেতার পুরস্কার, যেটি লাভ করেছিলেন হিথ লেজার। দ্য ডার্ক নাইট-এর পরে মুক্তি পায় দ্য ডার্ক নাইট রাইজেস (২০১২), যেটির দ্বারা নোলানের ফিল্ম সিরিজ শেষ করা হয়।
২০১৬ সালে জ্যাক স্নাইডার পরিচালিত ব্যাটম্যান ভার্সেস সুপারম্যান: ডন অব জাস্টিস চলচ্চিত্রের মধ্য দিয়ে বেন অ্যাফ্লেক ডিসি এক্সটেন্ডেড ইউনিভার্সে ব্যাটম্যান চরিত্রে অভিনয় শুরু করেন। অ্যাফ্লেক ডেভিড অ্যায়ার-এর চলচ্চিত্র সুইসাইড স্কোয়াড (২০১৬)-এ ব্যাটম্যান হিসেবে একটি ক্যামিও চরিত্রে অভিনয় করেন। অ্যাফ্লেক ২০১৭ সালের চলচ্চিত্র জাস্টিস লিগ-এ চরিত্রটিতে পুনরায় অভিনয় করবেন এবং পরবর্তীতে একটি ব্যাটম্যান চলচ্চিত্রেও অভিনয় করবেন, যেটিও ডিসি এক্সটেন্ডেড ইউনিভার্সের অংশ হবে।
গভর্নমেন্ট ল্যাবরেটরী হাই স্কুল, ময়মনসিংহ
ইতিহাস
১৮৭৯ সালে ময়মনসিংহ শহরের জুবিলী উৎসব পালনের লক্ষ্যে এই বাগান বাড়িতে ৪৫ হাজার টাকা ব্যয়ে মহারাজা সূর্যকান্ত আচার্য্য এক সুদৃশ্য ভবন নির্মাণ করেন। যা লোহার কুঠি নামে মানুষের কাছে পরিচিত। তৎকালীন ভারত সম্রাট এডওয়ার্ডের পত্নী সম্রাজ্ঞী আলেকজান্দ্রা এর তৈলচিত্র ভবনটিতে স্থাপন করার ফলে এর নামকরণ হয় আলেকজান্দ্রা ক্যাসেল। এই লোহার কুঠিকে কেন্দ্র করে ২৭.৫ একর জমি অধিগ্রহণকৃত করে ১৯৪৮ সালের ১৫ নভেম্বর তারিখে যাত্রা শুরু করে পরীক্ষণ বিদ্যালয়সহ টিচার্স ট্রেনিং কলেজ। উক্ত বিদ্যালয়টিতে ৫ম শ্রেণী পর্যন্ত শিক্ষা কার্যক্রম চালু ছিল। পরবর্তীতে ময়মনসিংহ শহরের বাসিন্দাদের আবেদনে এবং বিদ্যালয় বাস্তবায়ন কমিটির আন্তরিক প্রচেষ্টায় ১৯৮৭ সালের ২৪ ডিসেম্বর পরীক্ষণ বিদ্যালয়টি হাই স্কুলে উন্নীত হয় যার নামকরণ করা হয় গভর্নমেন্ট ল্যাবরেটরী হাই স্কুল।
১৯২৬ সনে বিদ্যালয়ের ভবন সংলগ্ন বটমূলে বিশ্বকবি রবীন্দ্রনাথ ঠাকুর কবিতা রচনা করেছেন। বিশ্ব কবির পদচিহ্ন লালন করা প্রতিবছর এ বটমূলে রবীন্দ্র পর্ষদ কর্তৃক আয়োজন করা হয় বিভিন্ন অনুষ্ঠানের।
প্রাতিষ্ঠানিক ব্যবস্থা
দিবা ও প্রভাতী দুইটি শাখায় প্রথম হতে দশম শ্রেণি পর্যন্ত শিক্ষাদান করা হয় এই বিদ্যালয়ে। প্রতি বছর লটারির মাধ্যমে ১ম শ্রেণিতে ৬০ জন বালিকা এবং ৬০ জন বালক ভর্তি করা হয়ে থাকে। এছাড়াও ৩য় ও ৬ষ্ঠ শ্রেণিতে ভর্তি নেয়া হয়।
পোশাক
ছেলেদের নেভিব্লু প্যান্ট আর সাদা শার্ট আর মেয়েদের হালকা আকাশী কামিজ,সাদা সালোয়ার,সাদা ওড়না আর সাদা স্কার্ফ।
সংগ্রামপুঞ্জি জলপ্রপাত
সংগ্রামপুঞ্জি জলপ্রপাত বাংলাদেশের সিলেট বিভাগের সিলেট জেলার গোয়াইনঘাট উপজেলার অন্তর্গত একটি জলপ্রপাত। সিলেট শহর থেকে ৬২ কিলোমিটার উত্তর-পূর্ব দিকে, ভারতের মেঘালয় সীমান্ত ঘেঁষে খাসিয়া-জৈন্তা পাহাড়ের পাদদেশে জাফলং জিরো পয়েন্ট থেকে প্রায় ১ কি.মি. পশ্চিমে অবস্থিত সংগ্রামপুঞ্জি জলপ্রপাত। এখানে পাহাড়, জলপ্রপাত এবং নদীর সম্মিলন স্থানটিকে পর্যটকদের নিকট আকর্ষনীয় করে তুলেছে।
বিবরণ
জলপ্রপাতটি বাংলাদেশের সিলেটের সীমান্তবর্তি পর্যটন এলাকা জাফলংয়ে অবস্থিত। এর অপর পাশে ভারতের ডাওকি অঞ্চলের পাহাড়সারি।
জাফলং-এর বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর জুড়ে রয়েছে ৫টি খাসিয়াপুঞ্জী। আদমশুমারী অনুযায়ী জাফলং-এ ১,৯৫৩ জন খাসিয়া উপজাতি বাস করেন। জলপ্রপাতটি সংগ্রামপুঞ্জিতে অবস্থিত বলে এটি সংগ্রামপুঞ্জি জলপ্রপাত নামে সমধিক পরিচিত।
দর্শনীয় বিষয়
ভারত সীমান্ত-অভ্যন্তরে থাকা ডাউকির উঁচু পাহাড়শ্রেণী থেকে নেমে আসা একটি ঝরণা হলো সংগ্রামপুঞ্জি জলপ্রপাতের উৎস। পর্যটকদের অন্যতম আকর্ষণ। মৌসুমী বায়ুপ্রবাহের ফলে বর্ষাকালে  প্রবল বৃষ্টিপাতে প্রান ফিরে পায় জলপ্রপাতটি, আর হয়ে ওঠে জলে টইটম্বুর। জলপ্রপাতের পানির স্বচ্ছতাও এর আকর্ষণের অন্যতম কারণ। তাছাড়া পাহাড়ের মাথায় মেঘের দৃশ্যও যথেষ্ট মনোরম। বৃষ্টির সময় মেঘ, বৃষ্টি, পাহাড়, নদীর স্বচ্ছধারা  এক  অপার্থিব মায়াবি সৌন্দর্য্যের অবতারনা করে। তাই অনেকে কাছে এটি মায়াবী ঝর্ণা নামেও পরিচিত।
কয়েক ধাপবিশিষ্ট প্রপাতটির খানিকটা দূর থেকেই এর  পাহাড় বেয়ে নেমে আসা পানির গর্জন কানে আসে। সামনে যেতেই চোখে পড়ে গাছ, পাথর আর পানির অপূর্ব মেলবন্ধন। পাহাড়ের গা-বেয়ে বেশ কয়েকটি ধারায় নেমে আসে স্বচ্ছ পানির স্রোত। কখনো সবুজ ঝোপের ভেতর দিয়ে, কখনোবা নগ্ন পাথরের বুক চিরে নেমে আসে এ ধারা। ঝরনার জল এসে জমা হয়ে ছোট্ট পুকুরের মতো সৃষ্টি হয়েছে নিচে, যার তিন দিকেই রয়েছে বড় বড় পাথরের চাই। বর্ষাকালে সৌন্দর্যপ্রেমী সবার সমাগমে মুখরিত হয়ে ওঠে প্রপাতটি।  তবে এখনও মাধবকুণ্ড বা বিছনাকান্দির মতো পরিচিতি না পাওয়ায় ভিড় তুলনামূলক কম হয়।
যাতায়াত ব্যবস্থা
১৯৮০'র দশকে সিলেটের সাথে জাফলং-এর ৫৫ কিলোমিটার সড়ক তৈরি হওয়ার মাধ্যমে দেশের অন্যান্য সকল অঞ্চল থেকে এই এলাকার সাথে সড়ক-যোগাযোগ প্রতিষ্ঠিত হয়। সড়কপথে সিলেট সদর থেকে জাফলং-এর দূরত্ব ৫৬ কিলোমিটার। জাফলং জিরো পয়েন্টে অবস্থিত পিয়াইন নদী বোটে পাড়ি দিয়ে যেতে হয় সংগ্রামপুঞ্জিতে। বর্ষাকালে জলপ্রপাতের সামনে পর্যন্ত বোট যাতায়াত করলেও শুকনা মৌসুমে বোট থেকে নেমে ১০/১৫ মিনিট হাটলেই পাওয়া যাবে সংগ্রামপুঞ্জি জলপ্রপাত।
বাংলাদেশ অপেশাদার বক্সিং ফেডারেশন
বাংলাদেশ অপেশাদার বক্সিং ফেডারেশন বক্সিংয়ের জন্য বাংলাদেশের জাতীয় ফেডারেশন এবং এটি বাংলাদেশে এই খেলা পরিচালনার জন্য দায়বদ্ধ। বাংলাদেশ আনসার ও গ্রাম প্রতিরক্ষা বাহিনীর মহাপরিচালক মেজর জেনারেল এ কে এম নাজমুল হাসান হলেন বাংলাদেশ অপেশাদার বক্সিং ফেডারেশনের বর্তমান চেয়ারম্যান।
ইতিহাস
বাংলাদেশ অপেশাদার বক্সিং ফেডারেশন ১৯৭২ সালে প্রতিষ্ঠিত হয়েছিল। ২০১২ সালে এটি একটি জাতীয় মহিলা বক্সিংয়ের প্রতিযোগিতা শুরু করে। ২০২০ সালে, ফেডারেশন বঙ্গবন্ধু আন্তর্জাতিক এসএএফএফ জুনিয়র বক্সিং টুর্নামেন্ট, সাতটি দেশের টুর্নামেন্ট করার পরিকল্পনা ঘোষণা করে।
সোশ্যাল ডেভেলপমেন্ট ফাউন্ডেশন
সোশ্যাল ডেভেলপমেন্ট ফাউন্ডেশন আর্থিক প্রতিষ্ঠান বিভাগের অধীনস্থ একটি সরকারি প্রতিষ্ঠান। মূলত সমাজের দরিদ্র, কম সুবিধাভোগী এবং দরিদ্র জনগোষ্ঠীর আর্থ-সামাজিক, সাংস্কৃতিক, শিক্ষা, পরিবেশ, কৃষি এবং মানবাধিকার উন্নয়নের জন্য প্রতিষ্ঠানটি কাজ করে থাকে।
ইতিহাস
১৯৯৪ সালে কোম্পানী অ্যাক্ট প্রণয়নের মাধ্যমে দেশে কোম্পানি নিবন্ধনের সূচনা ঘটে। এই অ্যাক্টের অধীনেই ২০০০ সালে সোশ্যাল ডেভেলপমেন্ট ফাউন্ডেশন গঠিত হয়। প্রতিষ্ঠাকালীন সময়েই এর মূল লক্ষ্য ছিলো অলাভজনক প্রতিষ্ঠান হিসেবে প্রতিষ্ঠা করা। পরবর্তীতে অর্থ মন্ত্রণালয়ের অধীনে আর্থিক প্রতিষ্ঠান বিভাগের অধীনস্হ প্রতিষ্ঠান হিসেবে একে অন্তর্ভুক্ত করা হয়।
গঠন
ব্যবস্থাপনার কার্যক্রম পরিচালনার জন্য ১৮ সদস্যের একটি পরিচালনা পর্ষদ গঠন করা হয়। তাঁরা হলেন:
দু আব জেলা
দু আব জেলা, দো আব জেলা, দু'আব জেলা, দোয়াব জেলা, (, دو آب ولسوالۍ two waters হচ্ছে পূর্ব আফগানিস্তানের নুরিস্তান প্রদেশের ৮টি জেলার মধ্যে অন্যতম একটি জেলা।
ইতিহাস
১৯৯৭ সালের ৩১ জানুয়ারি তারিখে তালিবান দু আব ও কাতার খাক এলাকায় হামলা চালায়।
তাজিকিস্তান-বাংলাদেশ সম্পর্ক
তাজিকিস্তান-বাংলাদেশ সম্পর্ক বলতে তাজিকিস্তান এবং বাংলাদেশের মধ্যকার দ্বিপাক্ষিক সম্পর্ককে বোঝানো হয়। বাংলাদেশ এবং তাজিকিস্তানের মধ্যে বৈদেশিক সম্পর্ক খুবই গভীর যা ভবিষ্যতেও আরো জোরদার করার চেষ্টা করা হচ্ছে।
উচ্চ পর্যায়ের পরিদর্শন
বাংলাদেশের সাবেক পররাষ্ট্র মন্ত্রী ড. দীপু মনি ২০১৩ সালে দুশানবে সফরে যান।
২০১৮ সালে বাংলাদেশের পররাষ্ট্রমন্ত্রী তাজিকিস্তান সফরে যান।
দুর্যোগ ব্যবস্থাপনায় সহায়তা
দুর্যোগ ব্যবস্থাপনায় বাংলাদেশের যথেষ্ট অভিজ্ঞতা থাকায় তাজিকিস্তান এই বিষয়ে বাংলাদেশের সহায়তা প্রত্যাশী। তাজিকিস্তানে কিছু বন্যায় ঝুঁকিসংক্রান্ত ব্যবস্থাপনা কর্মসূচীতে কারিগরি সহায়তা প্রদানের জন্য বাংলাদেশ তার বিশেষজ্ঞদের তাজিকিস্তানে প্রেরণ করছে।
অর্থনৈতিক সম্পর্ক
বাংলাদেশ এবং তাজিকিস্তান অর্থনৈতিক কর্মকাণ্ড বৃদ্ধিকল্পে পারস্পরিক আগ্রহ প্রকাশ করছে। বাংলাদেশী বিনিয়োগকারীরা তাজিকিস্তানের বাতি শিল্প এবং সূতি সেক্টরে বিনিয়োগে আগ্রহী। ২০০৭ সালে, কসমটেক্স, একটি বাংলাদেশী প্রতিষ্ঠান তাজিকিস্তানে সূতি এবং চামড়া প্রক্রিয়াকরণ কারখানা প্রতিষ্ঠা করে।
২০১৯ সালে বাংলাদেশের পোশাক, ঔষধ, পাট ও পাটজাত পণ্য এবং তাজিকিস্তানের তুলা নিয়ে বাণিজ্যের কথা হয়।
নলহাটেশ্বরী মন্দির
থাম্ব|নলহাটেশ্বরী মন্দির
দেবী নলহাটেশ্বরীর মন্দির হল ৫১ সতীপীঠের অন্যতম। বীরভূম জেলার এই অঞ্চলে সতীর কণ্ঠনালী বা গলার নলি পড়েছিল, সেই থেকেই নলহাটিরও নামকরণ হয়েছে|
দেবী ও ভৈরব
থাম্ব|নলহাটেশ্বরী মা
পীঠনির্ণয় তন্ত্রের মতে চতুশ্চত্বারিশৎ পীঠ হল বীরভূমের নলহাটি।
" নলহাট্যাং নলাপাতো যোগী শো ভৈরবস্তুথা।
তত্র সা কালিকা দেবী সর্বসিদ্ধি প্রদায়িকা । ।"
সংস্কৃত ' নলক ' শব্দের অর্থ ' নলের মতো লম্বা অস্থি ' যার মানে নুলো বা কনুইয়ের নিম্নভাগ। আবার শিবচরিত মতে এটি উপপীঠ। এখানে সতীর কন্ঠনালী পতিত হয়েছিল। এখানে দেবীর নাম শেফালিকা ও ভৈরব যোগীশ।
মূর্তি ও পুজা
মা ত্রিনয়নী ও তার স্বর্ণের জিভ। মন্দিরে দেবীর কন্ঠনালী রক্ষিত আছে। ( প্রস্তুরীভূতঃ ) প্রত্যহ দেবীর স্নানের পর ও মঙ্গলারতির পূর্বে উক্ত দেবী অঙ্গ ভক্তদের প্রদর্শিত হয়। তবে শাস্ত্রে দেবীকে কালিকা বা শেফালিকা যাই বলা হোক না কেন স্থানীয়রা দেবীকে নলাটেশ্বরী বলে থাকেন। ভৈরব অবশ্য সর্বত্র যোগীশ নামেই উক্ত। প্রনাম মন্ত্রে দেবীকে নলাটেশ্বরী বলে সম্বোধন করা হয়
" মঙ্গলাং শোভনাং শুদ্ধাং নিস্কলং পরমম্ কলাং।
নলাটেশ্বরী বিশ্বমাতা চণ্ডিকাং প্রণমাম্যহম্ । ।"
নলাটেশ্বরী মায়ের অঙ্গশিলা উদ্ধারের সময় একটি অলৌকিক কাণ্ড হয়। যেটা বোধহয় অপর কোন শক্তিপীঠে হয়নি। যিনি সতীর দেহ তার সুদর্শন চক্র দ্বারা খণ্ড খণ্ড করেছিলেন সেই অনাদির আদি গোবিন্দের চরণ চিহ্নিত একটি শিলা পাওয়া যায়। ভগবান নারায়ণের সেই চরণ চিহ্নিত শিলা পূজিত হন এখানে দেবীর সাথে। প্রথমে ভগবান বিষ্ণুকে প্রনাম জানানোর পরই ভৈরব ও দেবীর অর্চনা হয়ে থাকে। আষাঢ় মাসের শুক্লা নবমী তিথিতে দেবীর বার্ষিক পূজা অনুষ্ঠিত হয়। শিবরাত্রির দিন দেবী ও ভৈরবের মন্দির এর সঙ্গে হলুদ সুত্র দ্বারা যোগসূত্র স্থাপিত হয়।
পুরাণ ও ইতিকথা
স্বপ্নাদেশে কামদেব উদ্ধার করেন সতীর কণ্ঠনালী। ব্রাহ্মণী নদী তীরে ললাট পাহাড়ের নিচে সেই কণ্ঠনালীর ওপর বেদি করে প্রতিষ্ঠিত হন দেবী নলাটেশ্বরী। স্থানটি রামায়ণ কাহিনীর সঙ্গেও কিংবদন্তি দ্বারা যুক্ত। টিলাতে সীতার চুল আঁচড়ানোর দাগ আছে ও ও কড়ি খেলার গর্ত আছে। তাই বলা যায় নলহাটি হিন্দু, মুসলমান, শাক্ত, শৈব ও ও বৈষ্ণব ধর্মের এক আশ্চর্য সমন্বয় ও সম্প্রীতির এক মিলন ভূমি। গোটা ভারতের সার্বিক ঐক্যচিত্র এই পীঠে দেখা যায়। যেখানে একসাথে মা কালী, ভৈরব শিব আর ভগবান বিষ্ণুর একসাথে পূজা হচ্ছে। একসময়ে এই জায়গাতে মানুষ আসতো না, পাহাড়ের ওপরে এমনকি আশেপাশে ঘন জঙ্গলে ঢাকা ছিলো। দিনের বেলাতেও অন্ধকার হয়ে থাকতো এই স্থান। মায়ের পীঠে কেবল যেতেন নির্ভয় বীরাচারী তান্ত্রিকেরা। তন্ত্র সাধনা করতেন। বীরাচারে দেবীর প্রসন্নতার জন্য পূজা করতেন। কাপালিকরাও আসতেন। বশিষ্ঠ, রামশরন, দেবশর্মা, কুশলানন্দ আদি মুনি সন্ন্যাসীরা এখানে এসে সাধনা করে সিদ্ধিলাভ করেছেন। বর্গি সর্দার ভাস্কর পণ্ডিত এখানে পূজা দিতে আসতেন। তবে বর্তমানে জঙ্গল, জংলী পশু একটাও নেই। খালি টিলার ওপর সেই মন্দিরটি আছে। বর্তমানে নন্দীপুরের দেবোত্তর ট্রাষ্ট থেকে মন্দির পরিচালনা করা হয়ে থাকে।মা নলাটেশ্বরীর নিত্য অন্নভোগ হয়। ভক্তেরা চাইলে সেখানে পান্ডাদের সাথে কথা বলে অন্নপ্রসাদ পেতে পারেন। মন্দির রাত আটটা অবধি উন্মোচন থাকে। বিশেষ তিথিতে সারারাত।নিশি অমাবস্যায় মায়ের মন্দিরে হোম যজ্ঞ করা হয়।
লীলা রাও দয়াল
লীলা রাও দয়াল (১৯শে ডিসেম্বর ১৯১১ - অজানা) ছিলেন ভারতের একজন মহিলা টেনিস খেলোয়াড় এবং লেখক। তিনিই প্রথম ভারতীয় মহিলা টেনিস খেলোয়াড় যিনি উইম্বলডন চ্যাম্পিয়নশিপে একটি ম্যাচ জিতেছিলেন। তিনি ইংরেজি এবং সংস্কৃত উভয় ভাষায় ভারতীয় শাস্ত্রীয় নৃত্যের উপর বেশ কয়েকটি বই লিখেছেন।
টেনিস
১৯৩৪ উইম্বলডন চ্যাম্পিয়নশিপে তিনি একক ইভেন্টের প্রথম রাউন্ডে গ্ল্যাডিস সাউথওয়েলকে পরাজিত করেছিলেন। তিনি উইম্বলডনের কোন ম্যাচে বিজয় পাওয়া প্রথম ভারতীয় মহিলা খেলোয়াড় হয়েছিলেন। দ্বিতীয় রাউন্ডে তিনি ইডা অ্যাডামফের কাছে তিন সেটে পরাজিত হন। পরের বছর, ১৯৩৫ সালে, তিনি ফিরে আসেন কিন্তু প্রথম রাউন্ডে এভলিন ডিয়ারম্যানের কাছে সোজা সেটে হেরে যান।
তিনি পাঁচবার (১৯৩১ - ৩২, ১৯৩৪ - ৩৬) ফরাসি চ্যাম্পিয়নশিপের একক প্রতিযোগিতায় প্রবেশ করেছিলেন কিন্তু কোন ম্যাচ জিততে পারেননি। ১৯৩৫ সালে তাঁর দ্বিতীয় রাউন্ডে ওঠার কারণ ছিল প্রথম রাউন্ডে বাই পাওয়া (বিপক্ষ না খেলার জন্য পয়েন্ট পাওয়া)।
তিনি অল ইন্ডিয়া চ্যাম্পিয়নশিপে (১৯৩১, ১৯৩৬ - ৩৮, ১৯৪০ - ৪১, ১৯৪৩ সাল) সাতটি একক শিরোপা জিতেছিলেন এবং তিনবার (১৯৩২ - ৩৩, ১৯৪২ সাল) রানার্সআপ হয়েছিলেন। ১৯৩১ সালে তিনি ওয়েস্ট অফ ইন্ডিয়া চ্যাম্পিয়নশিপে একক শিরোপা জিতেছিলেন এবং ১৯৩৩ সালে তিনি সেখানে ফাইনালে উঠেছিলেন।
স্ট্রেট ব্যাকহ্যান্ড ড্রাইভ ছিল তাঁর প্রিয় শট।
লেখক
রাও প্রাচীন এবং আধুনিক ধ্রুপদী ভারতীয় নৃত্যের উপর বেশ কয়েকটি বই লিখেছিলেন। এই বইগুলি ছিল দ্বিভাষিক, ইংরেজি ও সংস্কৃত ভাষায় লেখা। ১৯৫৮ সালে তিনি "নাট্য চন্দ্রিকা" প্রকাশ করেন, এটি ভারতীয় শাস্ত্রীয় নৃত্যের একটি ধরণ নাট্যের উপর একটি হাতে লেখা দ্বিভাষিক গ্রন্থ। তিনি তাঁর মায়ের লেখা অনেক কবিতা অনুবাদ করতে সাহায্য করেছিলেন এবং সেগুলোকে সংস্কৃত নাটকে রূপান্তরিত করেছিলেন।
ব্যক্তিগত জীবন
রাও ছিলেন সংস্কৃত কবি রাঘবেন্দ্র রাও এবং পন্ডিতা ক্ষমা রাওয়ের কন্যা। তিনি ভারত, ইংল্যান্ড এবং ফ্রান্সে শিক্ষালাভ করেছিলেন। ১৯৪৩ সালে তিনি হরিশ্বর দয়ালকে বিয়ে করেন, যিনি ছিলেন একজন ভারতীয় বেসামরিক কর্মচারী। দয়াল পরে মার্কিন যুক্তরাষ্ট্র এবং নেপালে ভারতীয় রাষ্ট্রদূত হন। ১৯৬৪ সালের মে মাসে মাউন্ট এভারেস্টের খুম্বু এলাকায় ভ্রমণের সময় দয়াল মারা যান।
উত্তর সাইপ্রাসের সংবাদপত্রের তালিকা
এটি উত্তর সাইপ্রাসের সংবাদপত্রগুলির একটি তালিকা । উত্তর সাইপ্রাসে প্রতিদিন যে দৈনিক পত্রিকাগুলি বের হয় তাদের সবই তুর্কি ভাষার সংবাদপত্র। কিব্রিস এখন পর্যন্ত সবচেয়ে বেশি প্রচারিত সংবাদপত্র। মার্কিন পররাষ্ট্র দফতর ২০০২ সালে জানিয়েছিল যে বিরোধী সংবাদপত্রগুলি প্রায়শই সরকারের সমালোচনা করত।
সাইপ্রাস এয়ারওয়েজ
ইতিহাস
২০১৬ সালে এস৭ এয়ারলাইনস চার্লি এয়ারলাইনস নামে একটি সাইপ্রাসীয় বিমান সংস্থা চালু করার পরিকল্পনা ঘোষণা করে। ২০১৬ সালে চালু হওয়ার দশ বছরের মাথায় সাইপ্রাস এয়ারওয়েজ দেওলিয়া হয়ে যায়। একই বছর, জুলাই মাসে সাইপ্রাস এয়ারওয়েজ দেউলিয়ার হয়ে যাওয়ায় এস৭ এয়ারলাইনস এর ট্রেডমার্ক স্বত্ত্ব কিনে নেয়। এস৭ এয়ারলাইনস সাইপ্রাস এয়ারলাইনসকে কিনে নেওয়ায় এর বিস্তৃতি ইউরোপে ছড়িয়ে পড়ে। ৪ই মার্চ ২০১৭ সালে এয়ারলাইনটি লার্নাকা আন্তর্জাতিক বিমানবন্দর থেকে হেরাকিলন আন্তর্জাতিক বিমানবন্দরে একটি পরীক্ষামূলক বিমান উড্ডয়ন করায়। এই উড্ডয়নে অংশ নিয়েছিল এয়ারবাস এ৩১৯-১০০। পরীক্ষামূলক উড্ডয়নে সফল হওয়ায় এটি বাণিজ্যিকভাবে বিমান পরিবহন পরিচালনা করার জন্য অনুমতি পায়। ১৪ই মার্চ, ২০১৭ সালে সাইপ্রাস বেসরকারী বিমান চলাচল সংস্থা সাইপ্রাস এয়ারওয়েজকে বাণিজ্যিক পরিষেবা শুরু করার অনুমতি স্বরূপ একটি শংসাপত্র প্রদান করে।
প্রতীক
সাইপ্রাস এয়ারওয়েজের প্রতীকে একটি জলপাই শাখা আছে যা সাইপ্রাসের জাতীয় প্রতীক।
গন্তব্য
সাইপ্রাস এয়ারলাইনস নিম্নলিখিত গন্তব্যগুলোতে নিয়মিত যাত্রী পরিষেবা দান করে:
বন্ধুপ্রতিম বিমান সংস্থা
চার্লি এয়ারলাইনস নিম্নলিখিত বিমান সংস্থাগুলির সাথে কোড আদানপ্রদান করে-
বহর
থাম্ব|সাইপ্রাস এয়ারওয়েজ এয়ারবাস এ৩১৯-১০০ ২০১৯ সালের আগস্ট মাস পর্যন্ত সাইপ্রাস এয়ারওয়েজের বহরটি নিম্নলিখিত বিমানগুলি নিয়ে গঠিত:
তাসলিমা আখতার
জীবনী
তাসলিমা আখতার ১৯৭৪ সালে বাংলাদেশের ঢাকায় জন্মগ্রহণ করেন। তার ডাকনাম লিমা। তিনি পাঠশালা থেকে আলোকচিত্রে স্নাতক এবং ঢাকা বিশ্ববিদ্যালয় থেকে বিজ্ঞান ও জনপ্রশাসনে মাস্টার্স ও এম.ফিল ডিগ্রী অর্জন করেন। বিশ্ববিদ্যালয়ে পড়াকালীন তিনি বাংলাদেশ ছাত্র ফেডারেশনের একজন সদস্য ছিলেন ও পরবর্তীতে তিনি সংগঠনটির সভাপতি নির্বাচিত হন। ২০০৬-০৮ বাংলাদেশী রাজনৈতিক সংকট থেকে শিক্ষা নিয়ে তিনি তার আলোকচিত্রের মাধ্যমে বাংলাদেশের সমাজিক ও রাজনৈতিক বিষয়গুলো তুলে ধরার চেষ্টা করেন। ২০১২ সালে তাজরীন ফ্যাশন অগ্নিকাণ্ডের সময় যারা এ ঘটনার প্রামাণ্যচিত্র ধারণ করেছিলেন, তাসলিমা তাদের মধ্যে অন্যতম। তিনি বাংলাদেশের বেশ কিছু শহরে ও ভারতের নন্দীগ্রামে কয়েকটি প্রকল্পে কাজ করেন। তার কাজের স্বীকৃতিস্বরুপ তিনি ২০১০ সালে ম্যাগনাম ফাউন্ডেশনের বৃত্তি লাভ করেন। তার তোলা আলোকচিত্র বিশ্বের বেশ কিছু দেশে প্রদর্শিত হয়েছে।
তাসলিমা বর্তমানে পাঠশালার আলোকচিত্র সাংবাদিকতা বিভাগে শিক্ষকতা করছেন। তিনি নারীদের অধিকার নিয়ে কাজ করা বিপ্লবী নারী সংহতি ও বামপন্থী দল গণসংহতি আন্দোলনের একজন কর্মী। এছাড়াও তিনি বাংলাদেশ গার্মেন্ট শ্রমিক সংহতির সভা প্রধান হিসেবেও কাজ করছেন।
শেষ আলিঙ্গন
২০১৩ সালে রানা প্লাজা ধসে পড়ার পর পাঠশালা থেকে আখতার ও অন্যান্য আলোকচিত্রশিল্পীরা উদ্ধার কাজের পাশাপাশি মৃত ব্যক্তিদের জীবনী নথিভুক্ত করার চেষ্টা করে করছিলেন। পরবর্তীতে ঐ গল্পগুলো চব্বিশ এপ্রিল: হাজার প্রাণের চিৎকার শিরোনামের একটি বইয়ে প্রকাশ পায়। প্রকাশনাটি তাসলিমার গার্মেন্টস শ্রমিক ইউনিয়নের কাজ সম্পর্কিত ছিল। এই প্রক্রিয়ার সময়, তাসলিমা ভবনটি ধসে মারা যাওয়া একজন পুরুষ ও মহিলাকে চিত্রিত করেছিলেন, যারা একে অপরের সাথে আলিঙ্গনরত অবস্থায় ছিল। আখতার অনেক চেষ্টা সত্ত্বেও ছবিটির ব্যক্তিদের শনাক্ত করতে পারেননি। এই আলোকচিত্রটি "অনন্ত আলিঙ্গন", হাজার স্বপ্নের মৃত্যু, শেষ আলিঙ্গন হিসেবে পরিচিতি পায়। ছবিটি ঘটনার ভয়াবহতার প্রতীক হিসেবে ব্যাপকভাবে আলোচিত হয় ও বহু পুরস্কার লাভ করে। ভবন ধসের ঘটনায় ১১৩১ জন মৃত্যুবরণ করে। আলোকচিত্রটি অনলাইনেও যথেষ্ট সমালোচনা ও আলোচিত হয়, যার ফলে পোশাক শিল্প কারখানাগুলো উচ্চমান মজুরী ও সুরক্ষা ব্যবস্থা উন্নত করার চাপে পড়ে। আখতার বলেন, ‘আলোকচিত্রটি তার বিবেককে তাকে প্রায় সময় তাড়িয়ে বেড়ায়’।
ঘূর্ণিঝড় মানদাউস
ঘূর্ণিঝড় মানদাউস (English: Mandous) বঙ্গোপসাগরে সৃষ্ট একটি গ্রীষ্মমন্ডলীয় ঘূর্ণিঝড়। বর্তমানে এটি গভীর নিম্নচাপ আকারে দক্ষিণ-পূর্ব ও তৎসংলগ্ন দক্ষিণ-পশ্চিম বঙ্গোপসাগর এলাকায় অবস্থান করছে যা আরও ঘনীভূত হয়ে পশ্চিম-উত্তরপশ্চিম দিকে অগ্রসর হতে পারে। এটি ৮ ডিসেম্বর গভীর নিম্নচাপ থেকে এটি ঘূর্ণিঝড়ের রূপ নিতে পারে বলে জানিয়েছে ভারতের আবহাওয়া অফিস এবং উত্তর তামিলনাড়ু-পুদুচেরি এবং তৎসংলগ্ন দক্ষিণ অন্ধ্রপ্রদেশ উপকূলবর্তী এলাকাগুলোতে এই ঘূর্ণিঝড়ের প্রভাব পড়তে পারে তবে ঘূর্ণিঝড়ে রূপ নিলেও বাংলাদেশে আঘাত হানার শঙ্কা নেই। এর প্রভাবে বাংলাদেশের তাপমাত্রা কিছুটা বাড়তে পারে এবং কোথাও কোথাও বৃষ্টি হতে পারে। ঘূর্ণিঝড়ের প্রভাব কেটে গেলে শীতের তীব্রতা বাড়তে পারে।। মানদাউস নামটি সংযুক্ত আরব আমিরাতের দেওয়া  যার অর্থ হল টাকা বা ধন-দৌলতের বাক্স। মানদাউস পরবর্তী উত্তর ভারত মহাসাগরে ঘূর্ণিঝড়ের নাম হবে মোচা যা দিয়েছে ইয়েমেন।
ট্রেভর বারবার
রিচার্ড ট্রেভর বারবার (Richard Trevor Barber; জন্ম: ৩ জুন, ১৯২৫ - মৃত্যু: ৭ আগস্ট, ২০১৫) ওয়েলিংটনের ওতাকি এলাকায় জন্মগ্রহণকারী বিশিষ্ট নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন। ১৯৫৬ সালে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন তিনি।
নিউজিল্যান্ডের ঘরোয়া প্রথম-শ্রেণীর ক্রিকেটে ওয়েলিংটন ও সেন্ট্রাল ডিস্ট্রিক্টসের প্রতিনিধিত্ব করেছেন। দলে মূলতঃ মাঝারিসারির ডানহাতি ব্যাটসম্যান ছিলেন ট্রেভর বারবার।
প্রারম্ভিক জীবন
১৯৪৫-৪৬ থেকে ১৯৫৮-৫৯ মৌসুম পর্যন্ত ওয়েলিংটন দলে খেলেন। ১৯৫০-৫১, ১৯৫১-৫২ ও ১৯৫৫-৫৬ থেকে ১৯৫৭-৫৮ মৌসুম পর্যন্ত ওয়েলিংটনের অধিনায়কত্ব করেন। ১৯৫৩-৫৪ মৌসুমে ওতাগোর বিপক্ষে একমাত্র সেঞ্চুরি (১১৭) করেন। এছাড়াও, প্লাঙ্কেট শীল্ডের দুই খেলায় উইকেট-রক্ষকের দায়িত্ব পালন করেছেন তিনি। তার অধিনায়কত্বে দল শীল্ডের শিরোপা জয় করেছিল। এরপর ১৯৫৯-৬০ মৌসুমে সেন্ট্রাল ডিস্ট্রিক্টসের পক্ষে খেলেন ও দলের অধিনায়কত্ব করেন। টেস্টের তুলনায় প্রথম-শ্রেণীর ক্রিকেটেই নিজেকে মেলে ধরেছেন তিনি।
খেলোয়াড়ী জীবন
সমগ্র খেলোয়াড়ী জীবনে একটিমাত্র টেস্টে খেলার সুযোগ পেয়েছেন তিনি। ৩ মার্চ, ১৯৫৬ তারিখে ওয়েলিংটনের ব্যাসিন রিজার্ভে অনুষ্ঠিত সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। ঐ টেস্টের উভয় ইনিংসে (১২, ৫) তিনি সর্বমোট ১৭ রান তোলেন ও গ্যারি সোবার্সের ক্যাচ নিয়েছেন। উভয় ইনিংসেই সনি রামাদিনের হাতে আউট হন তিনি।
জাতীয় সড়ক ২২ (ভারত)
জাতীয় সড়ক ২২ (এনএইচ ২২) হল ভারতের একটি জাতীয় সড়ক। এই মহাসড়কটি বিহারের সোনবর্ষা থেকে ঝাড়খণ্ডের চাঁদবা চান্দোয়া পর্যন্ত বিস্তৃত। এটি একটি উত্তর-দক্ষিণ জাতীয় সড়ক।
তিরহূত বিভাগ
সড়কটি তিরহূত বিভাগের সীতামঢ়ী জেলার উত্তর প্রান্তে সোনবর্ষায় ভারত-নেপাল আন্তর্জাতিক সীমান্ত থেকে শুরু হয়। এর পরে সড়কটি সোনবর্ষা অতিক্রম করে দক্ষিণমুখী হয়ে অগ্রসর হয়। মহাসড়কটি সীতামঢ়ী জেলার সদর শহর সীতামঢ়ীর পূর্ব প্রান্ত দিয়ে শহরটিকে অতিক্রম করে। জেলার দক্ষিণে সড়কটি বহরামনগরের কাছে মজঃফরপুর জেলায় প্রবেশ করে এবং জেলায় উত্তর প্রান্তে সড়কটি কাটাউঝা সেতু দ্বারা বাঘমতি নদী অতিক্রম করে। কিছু পথ অতিক্রম করে সড়কটি পুনরায় সীতামঢ়ী জেলায় প্রবেশ করে। ছাক্কি রামপুরের কাছে সড়কটি পুনরায় মজঃফরপুর জেলায় প্রবেশ করে এবং দক্ষিণমুখী হয়ে অগ্রসর হয়। সড়কটি মজঃফরপুর জেলার জেলা সদর মজঃফরপুর শহরের উত্তর অংশে বুড়ী গন্ধক নদীকে অতিক্রম করে এবং শহরের পশ্চিম প্রান্ত দিয়ে শহরটিকে অতিক্রম করে। মজঃফরপুর শহরের থেকে সড়কটি আবার দক্ষিণ দিকে অগ্রসর হয় এবং মজঃফরপুর জেলা অতিক্রম করে বৈশালী জেলায় প্রবেশ করে। এর পরে সড়কটি ভগবানপুর ও সরায় অতিক্রম করে জেলার দক্ষিণ প্রান্তে গঙ্গার নদীর উত্তর তীরে মিনাপুরে পৌছায়। মহাত্মা গান্ধী সেতু দ্বারা সড়কটি গঙ্গা নদী অতিক্রম করে পাটনা বিভাগের পাটনা জেলার প্রধান শহর ও বিহারের রাজধানী পাটনা শহরে প্রবেশ করে। thumb|left|250px|গঙ্গা নদী অতিক্রমকারী মহাত্মা গান্ধী সেতু, যা জাতীয় সড়ক ২২ এর অংশ।
পাটনা বিভাগ
সড়কটি প্রথমে পাটনা শহরের পূর্ব প্রান্তের অংশ দিয়ে দক্ষিণে অগ্রসর হয় এবং পরে পশ্চিম দিকে বাক নিয়ে পশ্চিমমুখী হয়ে সিপারা সেতু পর্যন্ত বিস্তৃত। সিপারা সেতু অতিক্রম করারা পর সড়কটি দক্ষিণ দিকে বাঁক নেয়। সড়কটি দুমারি ও মসরুহি হয়ে জেলার দক্ষিণ প্রান্তে নাদৌল পর্যন্ত বিস্তৃত। নাদৌলের দক্ষিণে সড়কটি পাটনা জেলা অতিক্রম করে মগধ বিভাগের জেহানাবাদ জেলায় প্রবেশ করে।
মগধ
সড়কটি জেহানাবাদ জেলায় প্রবেশ করে রেলপথের সমান্তরালে দক্ষিণ দিকে প্রসারিত হয় জেহানাবাদ শহর পর্যন্ত। সড়কটি শহরটিকে মাঝ বরাবর অতিক্রম করে এবং শহরের দক্ষিণে দরধা নদীকে অতিক্রম করে। এর পরে সড়কটি দক্ষিণ দিকে মখদুমপুর শহর পর্যন্ত বিস্তৃত হয়। মখদুমপুর শহর অতিক্রম করে সড়কটি বরাবর হল্ট রেলওয়ে স্টেশনের কাছে গয়া জেলায় প্রবেশ করে। সড়কটি জেহানাবাদ-গয়া জেলা সীমান্ত থেকে দক্ষিণমুখী হয়ে গয়া জেলার গয়া শহর পর্যন্ত বিস্তৃত। গয়া শহরে সড়কটি পূর্ব দিকে বাঁক নিয়ে গাল্গু মানপুর সেতু দ্বারা ফাল্গু নদীকে অতিক্রম করে। সড়কটি ফাল্গু নদীর পূর্ব তীরে মানপুর থেকে প্রথমে দক্ষিণে দিকে বাঁক নিয়ে এবং পরে পশ্চিম দিকে বাঁক নিয়ে ফাগুল নদী অতিক্রম করে পাহাড়পুর পর্যন্ত বিস্তৃত। পাহাড়পুর থেকে সড়কটি দক্ষিণ দিকে বাঁক নেয়। পাহাড়পুর থেকে সড়কটি দক্ষিণ পশ্চিমে ধোবি পর্যন্ত বিস্তৃত। ধোবিতে সড়কটি ১৯ নং জাতীয় সড়ককে অতিক্রম করে। ধোবি থেকে সড়কটি প্রথমে দক্ষিণমুখী ও পরে দক্ষিণ-পশ্চিমমুখী হয়ে বিহার-ঝাড়খণ্ড সীমান্ত পর্যন্ত বিস্তৃত।
পালামৌ বিভাগ
সড়কটি লাতেহার জেলায় প্রবেশ করে দক্ষিণমুখী হয়ে বালুমাথ পর্যন্ত বিস্তৃত। বালুমাথ থেকে সড়কটি চাঁদবা পর্যন্ত বিস্তৃত। সড়কটি চাঁদবায় ৩৯ নং জাতীয় সড়কের সাথে যুক্ত হয়।
এক্রোস্টিক কবিতা
উদাহরণ
মাইকেল মধুসুদন দত্ত গৌরদাস বসাক কে নিয়ে এক্রোস্টিক শ্রেণির কবিতা লিখেন। <poem style="margin-left: 2em"> গভীর গর্জন সদা করে জলধর, উথলিল নদ নদী ধরণী উপর। রমণী রমণ লয়ে, সুখে কেলি করে দানবাদি দেব যক্ষ সুথিত অস্তরে। সমীরণ ঘন ঘন ঝন ঝন রব, বরুণ প্রলয় দেখি প্রবল প্রভাব । স্বাধীন হইয়া পাছে পরাধীন হয় । কলহ করয়ে কোন মতে শাস্ত নয়।।
এখানে প্রতিটা বাক্যের প্রথম বর্ণকে একত্র করলে মধুসুদনের বাল্যকালের বন্ধু গৌরদাস বসাকের নাম হয়।
শেখ খলিলুর রহমান, জাতির পিতা শেখ মুজিবুর রহমানকে নিয়ে মুজিবগাথা নামে একটি কাব্যগ্রন্থ লিখেন। এখানের সব কবিতায় এক্রোস্টিক কবিতা। এরকম একটি কবিতা হলো তার নাম বাংলাদেশ
<poem style="margin-left: 2em"> শেখ মুজিব যার অগ্নিঝরা ডাক, খতম করলো হাজার হাজার পাক। মুক্ত হলো বাংলাদেশ হারলো পাকিস্তান, জিতলো সারা বাংলাদেশের সাহশী সন্তান। বুঝলো সবাই শেখ মুজিবের অমর কৃর্তি বানি, রচনা হয় নতুন স্বদেশ সোনার বাংলা খানি। রইলো মুজিব সবার মনে দিক বিজয়ী বীর, হয়না তাঁহার তুলনা সে গর্ব পৃথিবীর। মাথায় তাঁহার স্বদেশ প্রীতির রাঙানো আবেশ, নন্দিত এই মুজিব মনেই সোনার বাংলাদেশ।
জাতির পিতাকে নিয়ে লেখা এক্রোস্টিক এই কবিতার প্রত্যেক লাইনের প্রথম বর্ন মিল করলে "শেখ মুজিবুর রহমান" হয়।
চারটি মহা উদ্ভাবন
চারটি মহা উদ্ভাবন  হচ্ছে প্রাচীন চীনের কয়েকটি উদ্ভাবন যেগুলোকে এদের ঐতিহাসিক গুরুত্ব বিবেচনায় এবং প্রাচীন চীনের উন্নত বিজ্ঞান ও প্রযুক্তির প্রতীক হিসেবে চীনা সংস্কৃতিতে উদ্‌যাপন করা হয়।
চারটি মহা উদ্ভাবন হল:
এই চারটি উদ্ভাবন বিশ্বজুড়ে সভ্যতা গঠনে ব্যাপক ভূমিকা রেখেছে। তবে কয়েকজন আধুনিক চীনা বুদ্ধিজীবীর মতে অন্যান্য চীনা উদ্ভাবন আরও বেশি জটিল ছিল এবং চীনা সভ্যতায় বেশি অবদান রেখেছিল। – প্রাচ্য ও পাশ্চাত্যের মধ্যে প্রযুক্তি বিনিময়ে প্রভাব ফেলার জন্যই কেবল চারটি মহা আবিষ্কারকে আলাদাভাবে দেখা হয়।
ধারনাটির ব্যুৎপত্তি
যদিও চীনা সংস্কৃতি উল্লেখযোগ্য কাজ এবং অর্জনে পরিপূর্ণ (যেমনঃ চার মহা সৌন্দর্য, গানের চারটি অসাধারণ বই, চারটি মহা ক্লাসিক উপন্যাস, চারটি বই এবং পাঁচটি ক্লাসিক, পঞ্চ অভিজ্ঞ, তিনশ ট্যাং কবিতা ইত্যাদি।), চার মহা উদ্ভাবনের ধারণা তৈরি হয় পাশ্চাত্যে এবং ইউরোপিয়ান বুদ্ধিজীবীদের বানানো তিন মহা উদ্ভাবনের (অথবা, আরও যথার্থভাবে, সর্বশ্রেষ্ঠ) জায়গায় এসেছে। এই ধারণা ১৬ শতকে ইউরোপে ছড়িয়ে যায় এবং সাম্প্রতিক সময়ে চীনা বুদ্ধিজীবীরা এই ধারণা যথার্থ বলেছেন। এক্ষেত্রে ঐ তিনটি মহা উদ্ভাবন- ছাপার যন্ত্র, আগ্নেয়াস্ত্র ও প্রাকৃতিক কম্পাস উদ্ভাবনের প্রথম দাবীদার ছিল ইউরোপ বিশেষ করে জার্মানি ছাপানো ও আগ্নেয়াস্ত্র উদ্ভাবনের দাবীদার ছিল। এই উদ্ভাবন আধুনিক ইউরোপিয়ানদের কাছে সম্মান পদকের সমতুল্য ছিল যারা বলত যে প্রাচীন গ্রিক ও রোমান সভ্যতায় এই তিনটি উদ্ভাবনের সমকক্ষ কিছুই নেই। ১৫৩০ এর শুরুর দিকে পর্তুগীজ নাবিক ও স্প্যানিশ ধর্মযাজকদের প্রতিবেদনের ভিত্তিতে স্পষ্ট হতে থাকে যে এই উদ্ভাবনগুলো শতাব্দীর পর শতাব্দী ধরে চীনে আছে। তবে এরপর ও উদ্ভাবনগুলোর ইউরোপীয় দাবী নিঃশেষ হয়ে যায় নি। ১৬২০ সালে ফ্রান্সিস বেকন যখন তার ইন্সটাওরেশিও ম্যাগনা গ্রন্থে উল্লেখ করেন যে ", গানপাউডার এবং সামুদ্রিক কম্পাস. . . পৃথিবীর চেহারা ও অবস্থা পাল্টে দিয়েছে: প্রথমটি সাহিত্যক্ষেত্রে; দ্বিতীয়টি যুদ্ধক্ষেত্রে এবং তৃতীয়টি গন্তব্য নির্ণয়ে।
১৯ শতকে কার্ল মার্ক্স গানপাউডার, কম্পাস ও ছাপানোর যন্ত্রের গুরুত্ব বোঝাতে গিয়ে বলেন "গানপাউডার,কম্পাস এবং ছাপাখানার যন্ত্র ছিল তিনটি মহা উদ্ভাবন যা বুর্জোয়া সমাজের নেতৃত্বে ছিল। গানপাওডার যোদ্ধা শ্রেণী ধ্বংস করে, কম্পাস বিশ্ব বাজার আবিষ্কার করে ও কলোনি প্রতিষ্ঠা করে এবং ছাপাখানার যন্ত্র ছিল সাধারণ অর্থে প্রতিবাদের ও বিজ্ঞানের নবজাগরনের হাতিয়ার; বুদ্ধিজীবীদের ভিত্তি তৈরির সবচেয়ে শক্তিশালী লিভার।" (বুর্জোয়া হচ্ছে পুঁজিবাদী ব্যবস্থায় মালিকশ্রেণী, কলোনি হচ্ছে বুর্জোয়াদের বিদেশী ঘাঁটি বা উপনিবেশ এবং লিভার হচ্ছে একটি সাধারণ যন্ত্র যা দিয়ে অল্প পরিশ্রমে অনেক ভারী জিনিস নড়াচড়া করানো যায়।)
কম্পাস
"দিক নির্দেশক" হিসেবে একটি চুম্বক জাতীয় যন্ত্র ব্যবহারের প্রথম উল্লেখ পাওয়া যায় ১০৪০-১০৪৪ সালের দিকে সং সাম্রাজ্যের একটি গ্রন্থে। সেখানে লৌহ নির্মিত একটি "দক্ষিণ-মুখী মাছের" উল্লেখ আছে যা এক বাটি পানিতে ভাসমান অবস্থায় দক্ষিণমুখী হয়। যন্ত্রটিকে “রাতের আধারে” পথ বোঝার মাধ্যম হিসেবে উল্লেখ করা হয়েছে। যাইহোক, প্রথম নিমজ্জিত সূচালো চুম্বক কম্পাসের উল্লেখ পাওয়া যায় শেন কুও কর্তৃক ১০৮৮ সালে রচিত একটি গ্রন্থে।
গানপাউডার
চীনা আলকেমিগণ অমরত্বের অমৃত খুঁজতে গিয়ে গানপাউডার উদ্ভাবন করেন। সং সাম্রাজ্যের শাসনামলে জেং গংলিয়াং এবং ইয়াং ওয়েইডি কর্তৃক ১০৪৪-এ রচিত গ্রন্থ উজিং জংইয়াও-এ (武经总要) গানপাউডারের নাইট্রেট মাত্রা ২৭% থেকে ৫০% বলা হয়েছে। দ্বাদশ শতাব্দীর শেষদিকে চীনারা যে মাত্রায় নাইট্রেট ব্যবহার করে গানপাউডার বানাত তার বিস্ফোরণ ঢালাই লোহা দিয়ে তৈরি ধাতব কনটেইনার ভেদ করতে পারত।
১২৮০ সালে ওয়েইইয়্যাং-এ বিশাল গানপাউডার আর্সেনালে দুর্ঘটনাবশত আগুন লেগে যায়। এর ফলে একটি বৃহৎ বিস্ফোরণ হয় এবং এক সপ্তাহ পর চীনা পরিদর্শক ঘটনাস্থলে গিয়ে দেখেন যে ১০০ জন পাহারাদার নিহত হয়েছিল, একটি কাঠের বীম ও পিলারগুলো ছিটকে গিয়ে উড়তে উড়তে বিস্ফোরণস্থল থেকে ১০ লি (~২ মাইল অথবা ~৩.২ কিলোমিটার) দূরে গিয়ে পড়েছিল।
চতুর্দশ শতকে জিয়াও ইউ সামরিকক্ষেত্রে গানপাউডার ব্যবহারের উপর যখন হুওলংজিং বইটি লিখেন তখন চীনারা গানপাউডারের বিস্ফোরণ মাত্রা সংশোধন করেছিল এবং গানপাউডারে নাইট্রেটের সঠিক মাত্রাও ঠিক করতে পেরেছিল। তারা ছয়টি ভিন্ন ভিন্ন ফর্মুলা বের করেছিল। সেসময়ে চীনারা নাইট্রেট সমৃদ্ধ গানপাউডার দিতে রাউন্ড শট বানানো শিখেছিল।
কাগজ তৈরি
হান সাম্রাজ্যের শাসনামলে (২০২ বিসি-এডি ২২০) সাম্রাজ্যের আদালতের সাথে সম্পৃক্ত এক কর্মকর্তা চাই লুন ১০৫ এডি-এ মালবেরী ও অন্যান্য বাস্ট তন্তু, মাছ ধরার জাল, পুরনো ন্যাকড়া এবং হেম্প বর্জ্য ব্যবহার করে কাগজ তৈরি করেন। যাইহোক, সাম্প্রতিক সময়ে গান্সু থেকে লেখাসহ একটি কাগজ পাওয়া যায় যার বয়স খ্রিস্টপূর্ব ৮ বছর।
খ্রিস্টপূর্ব দ্বিতীয় শতাব্দীতে মোড়ানো ও ফাঁকা জায়গা ভরাটের জন্য চীনে কাগজের ব্যবহার হলেও লেখার মাধ্যম হিসেবে কাগজ ব্যবহার ছড়িয়ে পরে তৃতীয় শতাব্দীতে। ষষ্ঠ শতাব্দীতে চীনে টয়লেট পেপার হিসেবে কাগজের ব্যবহার শুরু হয়। ট্যাং সাম্রাজ্যের (৬১৮–৯০৭) আমলে কাগজ ভাঁজ ও সেলাই করে টি ব্যাগ হিসেবে ব্যবহার হত চায়ের ঘ্রাণ সংরক্ষণের জন্য। সং সাম্রাজ্য (৯৬০-১২৭৯) সর্বপ্রথম কাগজের মুদ্রা চালু করে।
ছাপার যন্ত্র
৮৬৮ সালে পৃথিবীর প্রথম ছাপানো বই (ডায়মন্ড সুত্রা) পৃথিবীতে ছাপানোর সংস্কৃতি তৈরির কিছু সময় পূর্বে চীনে কাঠের টুকরো দিয়ে বই ছাপানোর পদ্ধতি উদ্ভাবিত হয়। মেট্রোপলিটন মিউজিয়াম অফ আর্টের দায়িত্বে থাকা এ. হ্যায়াট মেয়র বলেন "এরা চীনারাই ছিল যারাই প্রকৃতপক্ষে যোগাযোগের মাধ্যম আবিষ্কার করেছিল যেটির প্রাধান্য আমাদের সময় পর্যন্ত থাকার কথা ছিল। " কাঠের টুকরো দিয়ে বই ছাপানোর পদ্ধতি চীনা বর্ণমালার সাথে বেশি খাপ খেয়েছিল চলনযোগ্য ছাপানোর যন্ত্রের তুলনায়, যেটিও চীনারাই আবিষ্কার করেছিল কিন্তু প্রথম পদ্ধতিটিই ধরে রেখেছিল। পশ্চিমা ছাপানোর যন্ত্র ষোড়শ শতাব্দীতে চীনে পরিচয় করানো হলেও ১৯ শতাব্দীর আগ পর্যন্ত তা জনপ্রিয় হয়নি। চীন ও কোরিয়া সর্বশেষ রাষ্ট্রগুলোর অন্যতম হিসেবে এই যন্ত্রটি গ্রহণ করেছিল।
টেক্সটাইল শিল্পে ও লেখার কাজে কাঠের টুকরোদিয়ে ছাপার কাজ সম্ভবত ২২০ সালের দিকে প্রথম পাওয়া যায় যা পরবর্তীতে অন্যান্য সংস্কৃতিতেও শতাব্দীর পর শতাব্দী চলমান ছিল। ইসলামিক বিশ্বের মাধ্যমে ১৪ শতক বা তার পূর্বে এটি ইউরোপে পরিচিতি পায় এবং ১৪ শতকের দিকে এটি সনাতন মাস্টার প্রিন্ট এবং তাস ছাপানোর জন্য কাগজে ব্যবহার হত।
একাদশ শতকে উত্তর চীনে ছাপানোর প্রযুক্তি আরও উন্নত হয়। কেননা সং সাম্রাজ্যের বিজ্ঞানী ও সরকারি কর্মকর্তা শেন কুও-এর (১০৩১-১০৯৫) লেখনী থেকে বোঝা যায় যে, সেসময়ে বিখ্যাত শিল্পী বি শেং (৯৯০-১০৫১) সিরামিক দিয়ে ছাপার কাজে প্রতিস্থাপনযোগ্য যন্ত্র তৈরি করে করেন। এরপর ছিলেন ওয়াং চেন (অফিসিয়াল) (এফএল. ১২৯০-১৩৩৩) যিনি কাঠে অক্ষর স্থাপন আবিষ্কার করেন যা পরবর্তীতে কোরিয়ায় প্রতিস্থাপনযোগ্য ধাতব প্রিন্টিং-এর (১৩৭২-১৩৭৭) উন্নয়ন ঘটায়। একটি বা অল্প কয়েকটি বই ছাপানোর জন্য এই পদ্ধতি অত্যন্ত ধীরগতির হলেও হাজার হাজার বই তৈরির ক্ষেত্রে এই পদ্ধতিটিই কার্যকর ও দ্রুতগতির হয়ে দাড়ায়। যথার্থই, চীনে অনেক শহর ছিল যেখানে স্থানীয় ধনী পরিবার অথবা ব্যক্তিগত বিশাল প্রতিষ্ঠান ধাতব ও কাঠের প্রতিস্থাপনযোগ্য প্রিন্টিং ব্যবহার করেছিল। অষ্টাদশ শতাব্দীতে কিং সাম্রাজ্যের আদালত কাঠের প্রতিস্থাপনযোগ্য প্রিন্ট ব্যবহার করে একটি বৃহৎ প্রিন্টিং প্রকল্পের অর্থায়ন করে। পশ্চিমা ছাপানোর পদ্ধতি দ্বারা প্রতিস্থাপিত হলেও চীনের অনেক বিচ্ছিন্ন সম্প্রদায়ে কাঠের প্রতিস্থাপনযোগ্য প্রিন্টিং পদ্ধতি এখনও ব্যবহার হয়।
২০০৫ সালে হংকং ডাকটিকিট
২০০৫ সালে হংকং ডাক পরিসেবা চারটি মহা উদ্ভাবন সংবলিত একটি বিশেষ ডাকটিকিট প্রকাশ করে। ২০০৫ সালের ১৮ আগস্ট একটি অনুষ্ঠানে ঐধরনের ডাকটিকিট প্রকাশের ধারা শুরু হয়। এলান চিয়াং (পোস্টমাস্টার জেনারেল) এবং প্রফেসর চু চিং-ওউ (হংকং ইউনিভার্সিটি অফ সাইন্স অ্যান্ড টেকনোলজির প্রেসিডেন্ট ) ঐ ডাকটিকিট সিরিজে আনুষ্ঠানিকভাবে উন্মুক্ত করেন।
২০০৮ সালে বেইজিং অলিম্পিক
২০০৮ সালে গ্রীষ্মকালীন অলিম্পিকে চারটি মহা উদ্ভাবন অনুষ্ঠানের মূল আয়োজনগুলোর অন্যতম ছিল। একটি বিশাল কাগজের উপর কালির অঙ্কন ও নৃত্যের মাধ্যমে কাগজ তৈরি, নৃত্যরত প্রিন্টিং ব্লকের মাধ্যমে ছাপানোর যন্ত্র, সনাতন কম্পাসের একটি রেপ্লিকা এবং দৃষ্টিনন্দন আতশবাজির মাধ্যমে গানপাউডার উপস্থাপন করা হয়। বেইজিং সোশ্যাল ফ্যাক্টস অ্যান্ড পাবলিক অপিনিয়ন সার্ভের একটি জরিপমতে বেইজিং-এর অধিবাসীদের কাছে চারটি মহা উদ্ভোদনের অংশটি ছিল উদ্ভোদনী অনুষ্ঠানের সবচেয়ে হৃদয়স্পর্শী অংশ।
বুদ্ধিদীপ্ত সমালোচনা
সাম্প্রতিক সময়ে বুদ্ধিজীবীগণ কাগজের আবিষ্কার, প্রিন্টিং, গানপাউডার এবং কম্পাসের উপর প্রদত্ত গুরুত্ব নিয়ে উদ্বেগ প্রকাশ করেন। চীনা বুদ্ধিজীবীগণ আশঙ্কা করেছেন এই উদ্ভাবনগুলো অন্যান্য গুরুত্বপূর্ণ চীনা উদ্ভাবনের চেয়ে বেশি গুরুত্বপূর্ণ হবে। তারা স্পষ্ট করেছেন যে, অন্যান্য চীনা উদ্ভাবন সম্ভবত বেশি জটিল ছিল এবং চীনের মধ্যে বেশি প্রভাব রেখেছিল।
চীনা ইতিহাসবিদ তার “এন্সায়েন্ট চাইনিজ ইনভেনশনস” (অর্থঃ প্রাচীন চীনা উদ্ভাবন) গ্রন্থের "আর দ্য ফোর মেজর ইনভেনশনস দ্য মোর ইম্পরট্যান্ট?" (অর্থঃ চারটি প্রধান উদ্ভাবন কি বেশি গুরুত্বপূর্ণ) অধ্যায়ে লিখেছেনঃ "চারটি উদ্ভাবন প্রাচীন চীনের বিজ্ঞান এবং প্রযুক্তির সারমর্ম তৈরি করবে এমনটি জরুরী নয়। চারটি উদ্ভাবনকে বিজ্ঞান এবং প্রযুক্তিতে চীনের সরচেয়ে গুরুত্বপূর্ণ অর্জন হিসেবে গণ্য করা হয়েছিল কেবল একারণেই যে এগুলো প্রাচ্য ও পাশ্চাত্যের মধ্যে বিনিময়ে গুরুত্বপূর্ণ ভূমিকা রেখেছিল এবং ইউরোপে পুঁজিবাদ বিকাশের জন্য শক্তিশালী গতি হিসেবে ভূমিকা রেখেছিল। ব্যাপারটা হচ্ছে, প্রাচীন চীনারা চারটি মূল উদ্ভাবন থেকে বেশি কিছু অর্জন করেছিল: কৃষিতে, লোহা ও তামা ধাতববিদ্যা, কয়লা ও পেট্রোলিয়াম শোষণ, যন্ত্রপাতি, মেডিসিন, এস্ট্রোনমি, গণিত, পোর্সেলিন, সিল্ক এবং মদ প্রস্তুতি। অসংখ্য উদ্ভাবন এবং আবিষ্কার চীনের উৎপাদনশীল শক্তি এবং সামাজিক জীবনকে প্রভাবিত করেছে। অনেকগুলো চারটি উদ্ভাবনের কমপক্ষে সমান গুরুত্বপূর্ণ এবং কয়েকটি ঐ চারটি থেকেও বেশি [গুরুত্বপূর্ণ]"
সৎকার্যবাদ
সতকার্যবাদ (सत्कार्यवाद, ) হল কার্যকারণ তত্ত্ব। তত্ত্ব অনুসারে, উদ্ভাসিত প্রভাব কারণের পূর্বে বিদ্যমান; এবং যা কিছু অনুভূত হয় তার মূল কারণ প্রকৃতি। প্রকৃতি যখন অপরিবর্তনীয় পুরুষের সান্নিধ্যে থাকে না, তখন সচেতন ক্ষমতা, প্রকৃতির তিনটি পদ্ধতি (গুণ - সত্ত্ব, রজঃ ও তমঃ) সুসজ্জিত থাকে,  এবং প্রকৃতি হল অব্যক্ত সম্ভাবনা। যখন সচেতন ক্ষমতা এবং বস্তুনিষ্ঠ ক্ষমতার মধ্যে অন্তঃক্রিয়া হয় তখন বস্তুনিষ্ঠ প্রকৃতির তিনটি পদ্ধতি বিঘ্নিত হয় এবং প্রবাহিত অবস্থায় প্রবেশ করে বৈচিত্র্যময় প্রকাশের জন্ম দেয়।
বৈদিক শিকড়
বৈদিক সময়ে, সমস্ত ঘটনার অন্তর্নিহিত ঋত বা ক্রম নির্ধারণের চেষ্টা করার জন্য, শর্তারোপন করা হয়েছিল যে এই ঘটনাগুলির অন্তর্নিহিত শক্তির পরিপ্রেক্ষিতে পরিবর্তন বোঝা যায়, অর্থাৎ, প্রভাব তৈরির কারণ হিসাবে, এই শক্তিকে বলা হয়েছিল স্বধ (নিজস্ব ক্ষমতা)। কিন্তু পরে, পরিবর্তনের বাস্তবতা নিজেই প্রশ্নে আসে। যাইহোক, উপনিষদ ও সাংখ্য, যদিও অভূতপূর্ব পরিবর্তনটি মায়া ছিল নাকি বাস্তব সে বিষয়ে ভিন্ন, সতকার্যবাদকে স্বীকার করেছে। স্বধা ও সতকার্যবাদ আনুষ্ঠানিক ও বস্তুগত কারণের প্রকৃতিতে অংশ নেওয়ার জন্য কার্যকর কারণের বাইরে চলে যায়। বৌদ্ধদের প্রতিত্যসমুৎপদ অ-রৈখিক ধরনের কার্যকারণকে বোঝায়; প্যাচায়-নামরূপ-এর প্যাচায় শব্দের আক্ষরিক অর্থ সমর্থন, এবং এটি কার্যকারণকে একতরফা শক্তির পরিপ্রেক্ষিতে নয় বরং সম্পর্কের পরিপ্রেক্ষিতে উপস্থাপন করে। বৌদ্ধরা নৈমিত্তিক তাৎপর্যের জন্য সব ধরনের সম্পর্ক বিবেচনা করে।
বেদান্ত ব্যাখ্যা
ছান্দোগ্য উপনিষদ ৩.১৯ এবং তৈত্তিরীয় উপনিষদ  ২.৭ থেকে, এটা মনে হয় যে অসত (অ-সত্তা) নামে পরিচিত গর্ভবতী ও অভেদহীন বিশৃঙ্খলা থেকে উদ্ভূত হয়েছে, কিন্তু হিন্দুশাস্ত্র ব্রাহ্মণ সৃষ্টিকে বর্ণনা করেছেন "সতের রূপান্তর হিসাবে নৈর্ব্যক্তিক বিমূর্ত বাস্তবতা" বা "ব্যক্তিগত স্রষ্টা" হিসাবে উল্লেখ করা হয়েছে; সতকার্যবাদ ব্রহ্মের পরিনাম, বিকার (পরিবর্তন) হিসাবে সৃষ্টিকে কল্পনা করে, এবং অদ্বৈত বেদান্ত বিবর্তবাদ (অধিপতিত্বের তত্ত্ব) এ বিশ্বাস স্থাপন করেন।
গৌড়পাদ, অজাতিবাদের পক্ষে, বলেন, মিথ্যা প্রভাবের মিথ্য উৎপত্তি; এটা বাস্তব উদ্ভব নয়। শঙ্করের শিষ্য তোতাকাচার্য, শ্রুতিসার্সমুদ্ধরণম শ্লোক ১৫১-এ উল্লেখ করেছেন – এমনকি যদি কেউ মনে করে যে জগৎ, মন দিয়ে শুরু হয়, কোন না কোনভাবে হয় পূর্বের অস্তিত্ব বা অ-অস্তিত্ব (প্রভাব) অনুসারে উদ্ভূত হয়। এটা বাস্তব নয়; শ্রুতির জন্ঘোষণা করা হয়েছে যে এটা অবাস্তব।
শঙ্কর অসতকার্যবাদের বিরুদ্ধে সাতকার্যবাদকে রক্ষা করে কিন্তু পরিনামাবাদ থেকে আলাদা করে বিবর্তবাদের আলোকে, তিনি অসীম ও শাশ্বতকে মানুষের আকাঙ্ক্ষার লক্ষ্য হিসেবে ধরেন, পরমার্থ ও ব্যাবহারকে আলাদা করে এবং সম্মত হন যে পূর্বেরটি নিরবধি এবং পরেরটি মৌলিকভাবে অস্থায়ী ও অস্থায়ী, যদিও তাদের অভিজ্ঞতাগত বিষয় ও কার্যকারণ বিশ্লেষণে ভিন্ন। তিনি বলেছেন যে শ্রুতি অভিজ্ঞতামূলক দৃষ্টিকোণ থেকে প্রবাদের কথা বলে; প্রাণীর পার্থক্য ইত্যাদির জন্য প্রব্ধ উৎপত্তি (বা জন্ম) জন্য গৃহীত হয়, যে পার্থক্য অন্যথায় উৎপন্ন করা যায় না। একই প্রেক্ষাপটে কিন্তু শঙ্করের দৃষ্টিভঙ্গির বিরোধিতা করে, বিশিষ্টাদ্বৈতের প্রবক্তা রামানুজ তাঁর বেদার্থসংগ্রহে সৃষ্টিকে এইভাবে সংজ্ঞায়িত করেছেন – ব্রহ্ম যার দেহ প্রাণবন্ত এবং জড় প্রাণীদের দ্বারা গঠিত, যিনি তাঁর স্থূল আকারে নাম ও রূপের পার্থক্য দ্বারা বিভক্ত। উপস্থাপন করা হয়প্রভাব ব্রহ্মের এই বিচ্ছিন্ন ও স্থূল অবস্থাকে সৃষ্টি বলা হয়।
সাংখ্য ব্যাখ্যা
সতকার্যবাদ হল প্রাক-অস্তিত্বের প্রভাবের সাংখ্য তত্ত্ব, যে প্রভাব (কার্য) ইতিমধ্যেই এর বস্তুগত কারণের মধ্যে বিদ্যমান ও সেইজন্য, সৃষ্টির প্রক্রিয়ায় নতুন কিছুর অস্তিত্ব বা উৎপন্ন হয় না। এই তত্ত্বটি, যোগ দর্শনের সাথেও যুক্ত, হল উদ্দালক আরুনীর 'সারার্থবাদ' এবং 'শাশ্বতবাদ'-এর পদ্ধতিগত উদ্ঘাটন। ঈশ্বরকৃষ্ণ তাঁর সাংখ্যকারিকা-এ পাঁচটি কারণ দিয়েছেন কেন প্রভাবটি তার বস্তুগত কারণের মধ্যে আগে থেকে বিদ্যমান - ক) আসাদকর্ণত - যা উৎপন্ন করা যায় না, খ) উপাদান গ্রহনত - প্রভাবের জন্য একটি বস্তুগত কারণ প্রয়োজন, গ) সর্বসম্ভবভাব - সবকিছুর উদ্ভব হয় না সবকিছু থেকে, ঘ) সক্তস্য-সাক্য-কর্ণত - কারণটি কেবল তার সম্ভাব্যতার সাথে সামঞ্জস্যপূর্ণ এবং ঙ) করণভাবত - প্রভাবের কারণের প্রকৃতি রয়েছে।